
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1106 

23 Οκτωβρίου 1998 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 3223 

Πώληση μετοχών του ΟΡΓΑΝΙΣΜΟΥ ΤΗΛΕΠΙΚΟΙΝΩΝΙΩΝ 
ΤΗΣ ΕΛΛΑΔΟΣ (Ο.Τ.Ε.). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, 

ΑΝΑΠΤΥΞΗΣ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 15 και 22 του Ν. 1558/1985 «Κυβέρ¬ 
νηση και Κυβερνητικά Όργανα», όπως τροποποιήθηκε με 
το Ν. 2081/1992 (ΦΕΚ 152/Α710.9.1992) και το Π.Δ. 
27/1996 «Συγχώνευση των Υπουργείων Τουρισμού, Βιο¬ 
μηχανίας Ενέργειας και Τεχνολογίας και Εμπορίου στο 
Υπουργείο Ανάπτυξης» (ΦΕΚ 19/Α ). 

3. Του άρθρου 11 του Ν. 2642/1998 (ΦΕΚ 216/Α7 
98). 

4. Του Ν. 2257/1994 για την οργάνωση και λειτουργία 
του Ο.Τ.Ε. όπως έχει τροποποιηθεί και ισχύει. 

5. Του Ν. 2000/91 «Για την αποκρατικοποίηση, απλού- 
στευση των διαδικασιών εκκαθάρισης, ενισχύσεως των 
κανόνων Ανταγωνισμού και άλλες διατάξεις» και του Κ.Ν. 
2190/1920. 

6. Του άρθρου 22 του Ν. 2503/1997 για τη «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

7. Του άρθρου 27 του Ν. 2081/1992 (ΦΕΚ 154/Α ), με 
το οποίο προστέθηκε άρθρο 29Α στον Ν. 1558/1985 και 
το γεγονός ότι από την παρούσα απόφαση δεν προκαλεί- 
ται δαπάνη σε βάρος του Κρατικού Προϋπολογισμού και 
λαμβάνοντας υπόψη: 

1. Τη σχετική εισήγηση του Υπουργού Εθνικής Οικονο¬ 
μίας. 

2. Το γεγονός ότι το μετοχικό κεφάλαιο του Ο.Τ.Ε. 
ανέρχεται σε 378.040.649.250 δρχ. και διαιρείται σε 
504.054.199 κοινές ονομαστικές μετοχές ονομαστικής 
αξίας 750 δρχ. η κάθε μία. 

3. Το γεγονός ότι το Ελληνικό Δημόσιο κατέχει ποσοστό 
75 τοίς εκατό του μετοχικού κεφαλαίου του Ο.Τ.Ε., ενώ 
ποσοστό 25 τοις εκατό του μετοχικού κεφαλαίου του έχει 
διατεθεί σε θεσμικούς και λοιπούς ιδιώτες επενδυτές, 
αποφασίζουμε: 


Α. ΕΙΣΑΓΩΓΗ. 

Σε συνέχεια της αποφάσεως που υιοθέτησε την 
9.7.1998 εγκρίνει την πώληση /διάθεση μέρους των υφι¬ 
στάμενων μετοχών της Ανώνυμης Εταιρείας με την επω¬ 
νυμία Οργανισμός Τηλεπικοινωνιών Ελλάδας Α.Ε. (εφε¬ 
ξής ο «Ο.Τ.Ε.») σύμφωνα με τις διατάξεις του Ν. 2000/ 
1991, όπως τροποποιήθηκε και ισχύει, που ανήκουν στο 
Ελληνικό Δημόσιο σύμφωνα με τους όρους και προϋποθέ¬ 
σεις που προβλέπονται κατωτέρω. Η διάθεση των μετο- * 
χών θα πρέπει να ολοκληρωθεί μέχρι το τέλος του έτους 
και θα πραγματοποιηθεί μέσω της Δημόσιας Επιχείρησης 
Κινητών Αξιών (“ΔΕΚΑ"). 

Μετά τη διάθεση των μετοχών του Ο.Τ.Ε. οι μετοχές 
που θα παραμείνουν στην κυριότητα του Ελληνικού Δημο¬ 
σίου (ή της ΔΕΚΑ) θα ανέρχοντα σε 334.713.903 τουλάχι¬ 
στον ονομαστικές μετοχές του Ο.Τ.Ε. δηλαδή πσοστό 
66,4%, τουλάχιστον του μετοχικού του κεφαλαίου. Επι¬ 
πλέον, σε περίπτωση πλήρους άσκησης του δικαιώματος 
το οποίο περιγράφεται κατωτέρω που παρέχεται στους 
Αναδόχους της έκδοσης για την άσκηση πράξεων σταθε¬ 
ροποίησης, (οι μετοχές που θα παραμείνουν στην κυριό¬ 
τητα του Δημοσίου θα ανέρχονται σε 328.139.283 τουλά¬ 
χιστον ονομαστικές μετοχές, δηλαδή ποσοστό 65,1% 
τουλάχιστον του μετοχικού κεφαλαίου του Ο.Τ.Ε.). 

Β. ΔΙΑΘΕΣΗ ΜΕΤΟΧΩΝ ΤΟΥ ΟΤΕ ΚΥΡΙΟΤΗΤΑΣ ΤΟΥ 
ΕΛΛΗΝΙΚΟΥ ΔΗΜΟΣΙΟΥ. 

Το Ελληνικό Δημόσιο, ως κύριος μέτοχος του Ο.Τ.Ε. θα 
διαθέσει μέσω της Δημόσιας Επιχείρησης Κινητών Αξιών 
(ΔΕΚ) έως 40.405.419 μετοχές της Εταιρείας (στο εξής: 
«οι Προσφερόμενες Μετοχές») που αντιπροσωπεύουν 
ποσοστό περίπου 10% του υφιστάμενου μετοχικού κεφα¬ 
λαίου της, σε θεσμικούς επενδυτές με ιδιωτική τοποθέ¬ 
τηση στην Ελλάδα και το εξωτερικό και σε ιδιώτες επενδυ¬ 
τές με δημόσια εγγραφή στην Ελλάδα και στις Ηνωμένες 
Πολιτείες της Αμερικής. Στην Ελληνική δημόσια εγγραφή 
θα έχουν δικαίωμα συμμετοχής και θεσμικοί επενδυτές. 
Στον ανωτέρω αριθμό μετοχών περιλαμβάνονται και 
6.574.620 μετοχές (βλ. Β (1) παρακάτω) που θα μεταβι- 
βασθούν αρχικά στους Αναδόχους για παράδοση στους 
επενδυτές και τα έσοδα από την παραπάνω μεταβίβαση 
στους επενδυτές είναι δυνατόν να χρησιμοποιηθούν από 
τους Αναδόχους της έκδοσης εφόσον κριθεί απαραίτητο 
για σταθεροποίηση της τιμής της μετοχής. Το Ελληνικό 
Δημόσιο σε κάθε περίπτωση διατηρεί το δικαίωμα, εφό- 

σον κριθεί ασύμφορο, να μην προβεί στη διάθεση των 
Προσφερομένων Μέτοχων ή να διαθέσει μόνον μέρος των 
ανωτέρω Προσφερομένων Μετοχών. 

Ειδικότερα οι Προσφερόμενες Μετοχές θα διατεθούν 
ως ακολούθως: 

(ί) Εγχώρια Προσφορά. Το Ελληνικό Δημόσιο (μέσω της 
ΔΕΚΑ) θα διαθέσει στην Ελλάδα με τη διαμεσολάβηση 
των αναδόχων έκδοσης ποσοστό περίπου 30% των Προ¬ 
σφερομένων Μετοχών στο ευρύ επενδυτικό κοινό με δη¬ 
μόσια εγγραφή στην οποία θα έχουν δικαίωμα συμμετοχής 
και θεσμικοί επενδυτές, και με ιδιωτική τοποθέτηση σε 
θεσμικούς επενδυτές. Επίσης, όσον αφορά μόνον τη δη¬ 
μόσια εγγραφή που λαμβάνει χώρα στην Ελλάδα, στην 
οποία συμμετέχουν ιδιώτες και θεσμικοί επενδυτές θα 
παρασχεθεί από το Ελληνικό Δημόσιο ως κίνητρο διακρά- 
τησης μία δωρεάν μετοχή του ΟΤΕ κυριότητας του Ελλη¬ 
νικού Δημοσίου για κάθε δέκα (10) μετοχές του ΟΤΕ με 
την προϋπόθεση ότι οι ιδιώτες ή θεσμικοί επενδυτές δια- 
κρατούν για χρονική περίοδο έξι (6) μηνών από της ημερο¬ 
μηνίας υπογραφής των συμβάσεων αναδοχής τις δέκα (10) 
μετοχές αυτές. Μέγιστος αριθμός μετοχών που δύνανται να 
διανεμηθούν δωρεάν ανά επενδυτή ως κίνητρο διακράτησης 
είναι 100 μετοχές. Προκειμένου να προβεί στη δωρεάν διά¬ 
θεση των ανωτέρω μετοχών το Ελληνικό Δημόσιο θα υιοθε¬ 
τήσει όλα τα απαραίτητα νομοθετικά μέτρα. 

(ϋ) Βορειοαμερικανική Προσφορά: Το Ελληνικό Δημόσιο 
επίσης θα διαθέσει στη διεθνή αγορά, με τη διαμεσολά- 
βηση των αναδόχων ποσοστό 35% περίπου επί των Προ¬ 
σφερομένων Μετοχών είτε με τη μορφή μετοχών είτε με 
τη μορφή Αποθετηρίων Τίτλων ΗΠΑ (Ατπβποβη ΟβροδίΐΗΐγ 
5Ι13Γ65, Αϋδ, καθένας των οποίων αντιπροσωπεύει 1/2 
μετοχής του ΟΤΕ): (α) στις Ηνωμένες Πολιτείες της Αμε¬ 
ρικής, με δημόσια προσφορά στο ευρύ επενδυτικό κοινό 
και (β) στον Καναδά, με ιδιωτική τοποθέτηση, σε θεσμι¬ 
κούς επενδυτές. 

(ϋί) Διεθνής Προσφορά: Το Ελληνικό Δημόσιο θα διαθέ¬ 
σει, με τη διαμεσολάβηση των αναδόχων ποσοστό έως 
35% περίπου επί των Προσφερομένων Μετοχών είτε με 
τη μορφή μετοχών είτε με τη μορφή Αποθετηρίων Τίτλων 
ΗΠΑ (ΑπΊβΓίοβη Οβροδίΐβτγ δόβτβδ, Αϋδ, καθένας των 
οποίων αντιπροσωπεύει 1/2 μετοχής του ΟΤΕ σε θεσμι¬ 
κούς επενδυτές, πλην ΗΠΑ, Καναδά και Ελλάδας, με ιδιω¬ 
τική τοποθέτηση. 

Η δημόσια εγγραφή στην Ελλάδα και στις ΗΠΑ θα πραγ¬ 
ματοποιηθεί παράλληλα με την ιδιωτική τοποθέτηση στην 
Ελλάδα και στο εξωτερικό. 

Έχουν προκαταρκτικά οριστεί οι ημερομηνίες από 
26.10.1998 έως και 30.10.1998 για τη δημόσια εγγραφή. 
Οι ημερομηνίες αυτές είναι ενδεικτικές και είναι δυνατόν 
να τροποποιηθούν. 

Η κατανομή των Προσφερομένων Μετοχών στις επιμέ- 
ρους διαθέσεις που περιγράφονται ανωτέρω, είναι ενδει¬ 
κτική και είναι δυνατόν να τροποποιηθεί. 

Β(ί) Δικαίωμα Αναδόχων 

(α) Το Ελληνικό Δημόσιο θα μεταβιβάσει σε Ελληνες 
και αλλοδαπούς Αναδόχους προκειμένου να καταστεί δυ¬ 
νατή η διενέργεια τυχόν πράξεων σταθεροποίησης μέχρι 
6.574.620 μετοχές, που περιλαμβάνονται στις Προσφε¬ 
ρόμενες Μετοχές. Οι Έλληνες και αλλοδαποί ανάδοχοι θα 
έχουν τη δυνατότητα να τοποθετήσουν και να παραδώ¬ 
σουν τις ανωτέρω μετοχές σε τελικούς επενδυτές και θα 
μπορούν να χρησιμοποιούν τα έσοδα για τη διενέργεια 


πράξεων σταθεροποίησης σύμφωνα με το ισχύον δίκαιο 
στην Ελλάδα και στο εξωτερικό για χρονική διάρκεια ενός 
μηνός από της υπογραφής των συμβάσεων αναδοχής. Οι 
Ανάδοχοι έχουν την υποχρέωση να επαναμεταβιβάσουν 
στο Ελληνικό Δημόσιο τον ως άνω αριθμό μετοχών, εάν και 
στο βαθμό που το δικαίωμα αγοράς των αναδόχων που πε- 
ριγράφεται παρακάτω δεν ασκηθεί εν όλω ή εν μέρει. 

(β) Μετά την πάροδο του ανωτέρω χρονικού διαστήμα¬ 
τος, οι Ανάδοχοι θα μεταβιβάσουν στο Ελληνικό Δημόσιο 
τον παραπάνω αριθμό μετοχών στην ίδια τιμή με την τιμή 
διάθεσης στη δημόσια εγγραφή, ή θα έχουν το δικαίωμα 
να παρακρατήσουν μέρος ή το σύνολο των μετοχών αυτών 
(στο εξής το «Δικαίωμα των Αναδόχων») και να καταβά¬ 
λουν στο Ελληνικό Δημόσιο το αντίτιμό τους, με τιμή την 
τιμή διάθεσης της δημόσιας εγγραφής, παρακρατουμέ¬ 
νων και στις δύο ως άνω περιπτώσεις των προμηθειών και 
εξόδων τα οποία συνδέονται με τη μεταβίβαση των μετο¬ 
χών στο Ελληνικό Δημόσιο, τη διαδικασία της σταθεροποί¬ 
ησης και την άσκηση του Δικαιώματος των Αναδόχων. Ο 
τρόπος άσκησης του ανωτέρω Δικαιώματος των Αναδό¬ 
χων είναι δυνατόν να τροποποιείται προκειμένου να κατα¬ 
στεί δυνατή η διενέργεια των ανωτέρω ή ισοδυνάμου απο¬ 
τελέσματος πράξεων τόσο στο εσωτερικό όσο και στο 
εξωτερικό, σύμφωνα με την κείμενη νομοθεσία. 

Β(ϋ) Προσδιορισμός της τιμής διάθεσης Μετοχών. 

Η τιμή διάθεσης των προσφερομένων Μετοχών στους 
θεσμικούς επενδυτές με ιδιωτική τοποθέτηση τόσο στην 
Ελλάδα όσο και στο εξωτερικό όσο και η τιμή διάθεσης στο 
ευρύ επενδυτικό κοινό με δημόσια εγγραφή στην Ελλάδα 
και στις ΗΠΑ, θα προσδιορισθεί βάσει της διαδικασίας του 
Βιβλίου Υποβολής Ανταγωνιστικών Προσφορών (ΒοοΚόυίΙ- 
άίπς). Η διαδικασία αυτή θα διαρκέσει από της 26ης Οκτω¬ 
βρίου έως και την 30ή Οκτωβρίου και θα συμμετάσχουν σε 
αυτή Ελληνες και αλλοδαποί θεσμικοί επενδυτές. Οι πα¬ 
ραπάνω ημερομηνίες είναι ενδεικτικές. 

Στα πλαίσια αυτής της διαδικασίας οι ενδιαφερόμενοι 
Έλληνες και ξένοι θεσμικοί επενδυτές θα προσκληθούν 
να υποβάλλουν στους Γενικούς Συντονιστές - Κυρίους 
Αναδόχους της διάθεσης προσφορές για την αγορά των 
διατιθεμένων μετοχών. Μετά το πέρας της διαδικασίας 
υποβολής των προσφορών οι Γενικοί Συντονιστές - Κύριοι 
Ανάδοχοι θα προτείνουν την τιμή πώλησης των μετοχών 
(δίπίτβ ρποβ), η οποία θα ισχύει τόσο για την ιδιωτική τοπο¬ 
θέτηση στην Ελλάδα και στο εξωτερικό σε θεσμικούς 
επενδυτές Έλληνες και ξένους όσο και για τη δημόσια εγ¬ 
γραφή στο ευρύ κοινό στην Ελλάδα και στις ΗΠΑ. Η τιμή 
αυτή θα προσδιορισθεί από τον Υπουργό Οικονομικών 
ύστερα από σχετική εισήγηση των Γ ενικών Συντονιστών - 
Κυρίων Αναδόχων ή τη Δημόσια Επιχείρηση Κινητών Αξιών 
(ΔΕΚΑ). Ο προσδιορισμός προβλέπεται να ολοκληρωθεί 
το Σαββατοκύριακο 31 Οκτωβρίου-1 Νοεμβρίου. Οι ημε¬ 
ρομηνίες αυτές είναι ενδεικτικές. 

Εύρος τιμής διάθεσης μετοχών στην Ελλάδα που διατί¬ 
θενται με δημόσια εγγραφή θα ανακοινωθεί στο επενδυ¬ 
τικό κοινό πριν από την έναρξη της δημόσιας εγγραφής. Η 
τιμή διάθεσης των μετοχών (δΙπΚβ ρποβ) θα ανακοινωθεί 
στο ευρύ κοινό από τα Μέσα Μαζικής Ενημέρωσης. 

Β(ίίί) Έσοδα διάθεσης. 

Το σύνολο των εσόδων της διάθεσης των Προσφερομέ¬ 
νων Μετοχών θα αποδοθεί στο Ελληνικό Δημόσιο μέσω 
της ΔΕΚΑ, μετά την αφαίρεση των σχετικών εξόδων και 
προμηθειών. 

Γία την πώληση των υφισταμένων μετοχών, ο Υπουργός 
των Οικονομικών ή και η ΔΕΚΑ θα συνάψουν συμβάσεις 
πώλησης / αναδοχής με τους αναδόχους και θα υπογρά¬ 
ψουν κάθε άλλο σχετικό έγγραφο σχετικά με τη διάθεση 
των Προσφερομένων Μετοχών στην Ελλάδα όσο και στο 
εξωτερικό. 

Τέλος, ο Υπουργός των Οικονομικών επιβλέπει και 
εγκρίνει τον επακριβή προσδιορισμό του χρονοδιαγράμ¬ 
ματος της προσφοράς και όλες τις σχετικές ενέργειες για 
την ολοκλήρωση των διαδικασιών πώλησης των υφισταμέ¬ 
νων μετοχών και την καταβολή των δαπανών της πώλησης 
αυτής. 

Γ. ΠΡΟΜΗΘΕΙΕΣ ΚΑΙ ΕΞΟΔΑ. 

Οι Γ ενικοί Συντονιστές - Κύριοι Ανάδοχοι θα παρακρα¬ 
τήσουν προμήθεια αναδοχής, διαχείρισης και πώλησης επί 
των ακαθάριστων εσόδων της διάθεσης των μετοχών, 
σύμφωνα με συμβάσεις Αναδοχής / Πωλήσεως που πρό¬ 
κειται να υπογραφούν μεταξύ του Ελληνικού Δημοσίου, 
της Εταιρείας και των Γ ενικών Συντονιστών - Κυρίων Ανα- 
δόχων, των Συντονιστών Κύριων Αναδόχων, Κύριων Ανα- 
δόχων και Αναδόχων της Έκδοσης. 

Οι όροι καταβολής των προμηθειών και εξόδων του Ελ¬ 
ληνικού Δημοσίου θα συμφωνηθούν ως τμήματα των συμ¬ 
βάσεων αναδοχής. 

Δ. ΜΕΤΑΒΙΒΑΣΗ ΤΩΝ ΜΕΤΟΧΩΝ ΣΤΗ ΔΕΚΑ. 

Ο Υπουργός των Οικονομικών με απόφασή του θα με¬ 
ταβιβάσει τις προς διάθεση μετοχές του ΟΤΕ στη Δημόσια 
Επιχείρηση Κινητών Αξιών, μέσω της οποίας θα πωληθούν 
οι μετοχές και με την παρούσα εξουσιοδοτείται η ΔΕΚΑ να 
προβεί σε όλες τις απαραίτητες ενέργειες και στην υπο¬ 
γραφή όλων των απαραίτητων συμβάσεων προκειμένου 
να πραγματοποιηθεί η ανωτέρω προβλεπόμενη πώληση 


σύμφωνα με τους όρους που περιλαμβάνονται ανω¬ 
τέρω. 

Ε. ΥΠΟΓΡΑΦΗ ΣΥΜΒΑΣΕΩΝ / ΕΠΙΣΤΟΛΩΝ. 

Προκειμένου να προχωρήσει η πώληση σύμφωνα με τα 
ανωτέρω αποφασίζει ο Υπουργός των Οικονομικών ή ο 
Υφυπουργός των Οικονομικών, ή ο Γ ενικός Γ ραμματέας 
του Υπουργείου των Οικονομικών να υπογράψουν εντός 
των πλαισίων της παρούσας απόφασης και με όρους που 
θα κρίνουν ως συμφέροντες. 

(α) Την επιστολή / σύμβαση ανάθεσης της διάθεσης των 
μετοχών με την Εθνική Τράπεζα Ελλάδος Α.Ε., την ΟβάϊΙ 
δυίδδβ ΡίΓ3ΐ Βοείοπ και τη δβίοπποη ΒητίΙΙπ Βειηβγ ως Διε¬ 
θνείς Συντονιστές Αναδόχους. 

(β) Τις συμβάσεις πώλησης / αναδοχής των Προσφερο¬ 
μένων Μετοχών. 

(γ) Τα αποθετήρια τίτλων του ΟΤΕ κυριότητας Δημο¬ 
σίου ή της ΔΕΚΑ. 

(δ) Κάθε σχετική σύμβαση ή έγγραφο με τα ανω¬ 
τέρω. 

(ε) Την απόφαση καθορισμού του εύρους τιμών διάθε¬ 
σης των μετοχών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ ΜΑΝΤΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΞΧ 223211 ΥΡΕΤ ΘΠ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


| Πληροφορίες δημοσιευμάτων Α.Ε. - Ε.Π.Ε 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ’ (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ’ (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 *> 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 


Παράρτημα { Πίνακες επιτυχόντων διαγωνισμών κ.τλ.) 

5.000 >» 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

». 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

>) 

Προκηρύξεων Α.Σ.Ε.Π. 

10.000 ». 

500 

» 

Ανωνύμων Εταιρειών & Ε.Π.Ε. 

250.000 »> 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 

» 


" Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σέ συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

” Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























